CELEX: 62013CN0220
Language: et
Date: 2013-04-25 00:00:00
Title: Kohtuasi C-220/13 P: Kalliopi Nikolau 25. aprillil 2013 esitatud apellatsioonkaebus Üldkohtu (teine koda) 20. veebruari 2013 . aasta otsuse peale kohtuasjas T-241/09: Nikolau versus Euroopa Liidu Kontrollikoda

29.6.2013   
            
            
               ET
            
            
               Euroopa Liidu Teataja
            
            
               C 189/10
            
         Kalliopi Nikolau 25. aprillil 2013 esitatud apellatsioonkaebus Üldkohtu (teine koda) 20. veebruari 2013. aasta otsuse peale kohtuasjas T-241/09: Nikolau versus Euroopa Liidu Kontrollikoda
   (Kohtuasi C-220/13 P)
   2013/C 189/19
   Kohtumenetluse keel: kreeka
   
      Pooled
   
   
      Apellant: Kalliopi Nikolau (esindaja: dikogoros V. Christianos)
   
      Teine menetlusosaline: Euroopa Ühenduste Kontrollikoda
   
      Apellandi nõuded
   
   
               —
            
            
               tühistada Üldkohtu 20. veebruari 2013. aasta otsus kohtuasjas T-241/09 ja saata kohtuasi uueks arutamiseks tagasi Üldkohtule;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
               1.
            
            
               Apellant väidab, et Üldkohtu 20. veebruari 2013. aasta otsus sisaldab õiguslikke hinnanguid, mis on selgelt vastuolus Euroopa Liidu õiguse sätetega, ning apellatsioonkaebusega vaidleb ta nendele vastu.
            
         
               2.
            
            
               Apellandi hinnangul tuleb edasi kaevatud kohtuotsus tühistada Euroopa Liidu õigusest tulenevate põhiõiguste ja aluspõhimõtete rikkumise, Euroopa Liidu õiguse väära tõlgendamise ja väära kohtualluvuse (pädevuse ületamise) tõttu.
               Täpsemalt on apellatsioonkaebuse väited järgmised:
               
                           —
                        
                        
                           Esiteks, süütuse presumptsiooni rikkumine.
                        
                     
                           —
                        
                        
                           Teiseks, põhimõtte rikkumine, mille kohaselt tuleb kooskõlas ELL artikli 4 lõikega 3 teha heas usus koostööd Luksemburgi kohtuga Tribunal d’arrondissement.
                        
                     
                           —
                        
                        
                           Kolmandaks, väär kohtualluvus.
                        
                     
                           —
                        
                        
                           Neljandaks, Euroopa Liidu õiguse väär tõlgendamine ja kohaldamine seoses lepinguvälise vastutuse tingimustega ja Kontrollikoja otsusega 99/50.